মেয়ে তার কলেজ হোস্টেলের দরজার ফ্রেমে চুপ করে দাঁড়িয়েছিল বিদায় বেলায়। সেদিন সন্ধ্যে থেকেই সে কি তোড়জোড়ের পালা। কলেজের নিয়ম অনুযায়ী সমস্ত আন্তর্জাতীয় ছেলেমেয়েরা এসে পৌঁছেছে ক্যাম্পাসে। প্রচুর ছেলেমেয়ে আর তাদের বাবা-মায়েদের ভিড়ে ভরা ছিল ক্যাম্পাস। সবাই যে যার সন্তানকে তাদের নতুন জীবনের অঙ্গনে যতটা পারেন গুছিয়ে দিতে এসেছেন। আবার যাঁরা আসতে পারেননি তাদের ছেলেমেয়েরা বিশাল ক্যাম্পাসে ম‍্যাপ হাতে নিয়ে উদ্ভ্রান্তের মতন ঘুরে ফিরে নিজেরাই সবকিছু সামলাচ্ছে।